"METSOTSO YA KOPANO YA MOKGATLHO WA BAŠWA BA KEREKE YA KATOLIKI E E NENG E TSHWARETSWE MO NTLOLEHALAHA- LENG YA KEREKE KA 06 SEETEBOSIGO 2019 KA URA YA BOROBONGWE MO MOSONG. 1. Pulo le kamogelo Rre More o ne a bula kopano ka thapelo mme modulasetulo a amogela batlapitsong botlhe. 2. Batlapitsong Maloko otlhe a ne a le teng mo kopanong. 3. Maitato Ga a amogelwa go tswa go ope. 4. Metsotso ya kopano e e fetileng e ne ya buisiwa, ya siamisiwa, ya amogelwa le go saeniwa. 5. Ditswametsotsong: Go ne go se sepe. 6. Dintlhakgolo tsa kopano 6.1 Mme Dineo o ne a bega fa a kgonne go rarabolola mathata a dipitsa le baapei ka go duelela dipitsa di le tharo, a bo a bona di le tharo ntle ga tuelo. O kgonne le go bona bomme ba le supa ba ba intshitseng setlhabelo go apaya. 6.2. Rre Marotole o begile fa sebuisegolo sa Letsatsi la Bašwa se setse se bone karatataletso le baeng ba bangwe ba ba tobil- weng. 6.3 Motshwaramatlotlo: Dipegelo tsa letseno: Motshwaramatlotlo o ne a bega fa go setse go rekisitswe diporesente di le someasupa tsa ditekete. Nama, ntlolehalahala le tuelo ya sebuisegolo di setse di dueletswe. 7. Kakaretso 7.1. Go tlile go tsewa leeto go ya Mahikeng ka la 24 Lwetse 2019 go tsenela keteko ya Letsatsi la Ngwaoboswa. Dipalangwa ke R120.00 motho mongwe le mongwe. 8. Tswalelo Rre Mothupi o ne a tswalela kopano ka thapelo ka ura ya lesomepedi thapama. 9. Kopano e e tlang e tlaa tshwarelwa mo ntlolehalahaleng la kereke ka 20 Seetebosigo 2018. S.M Senotlolo M. A. Thulo Modulasetulo Mokwaledi Tshaeno:___________ Tshaeno:__________ 20 KAEDI YA GO RUTA LE GO KWALA DITLHANGWA TSA BOITLHAMEDI LE TSA TIRISANO | SETSWANA"